Հավելված 2

Հայաստանի Հանրապետության

վարչապետի 2022

թվականի -- N -- որոշման

**Ծ Ր Ա Գ Ի Ր**

**Հայաստանի Հանրապետության պետական կառավարման համակարգում կոռուպցիոն**

**ռիսկերի գնահատման միջոցառումների իրականացման**

|  |  |  |  |  |  |  |  |
| --- | --- | --- | --- | --- | --- | --- | --- |
|  | | | | | | | |
| **N/N** | **Միջոցառման անվանումը** | **Իրականացված միջոցառումներ** | **Համակատարող** | **Ժամկետը** | **Ակնկալվող արդյունքը** | **Անհրաժեշտ ռեսուրս** |
|  |  |  |  |  |  |  |
| **1.** | Կոռուպցիոն ռիսկերի բացահայտման, վերլուծության և իսկերի կառավարման հայեցակարգի մշակում և հաստատում | 1.1 Մշակել և ՀՀ Կառավարության հավանությանը ներկայացնել Կոռուպցիոն ռիսկերի բացահայտման, վերլուծության և ռիսկերի կառավարման հայեցակարգի նախագիծը:  1. 2. Հանձնաժողովի նիստում Հայեցակարգի քննարկում և հաստատում: | Կոռուպցիայի կանխարգելման Հանձնաժողով  ՀՀ Արդարադատության նախարարություն  ՀՀ Կառավարություն | 2022 թ. Հուլիսի 1-ին տասնօրյակ  2022 թ. Օգոստոսի 1-ին տասնօրյակ | Հաստատված Հայեցակարգի առկայություն, որում հստակ ամրագրված կլինեն.  1. Ռիսկերի գնահատման գործընթացներում Հանձնաժողովի առաջնահերթությունները, նպատակները, դրանց հասնելու համար անհրաժեշտ առանցքային բարեփոխումներն ու գործիքները, ինչպես նաև զարգացման հեռանկարները:  2. Ռիսկերի գնահատման համար հիմք հանդիսացող մեթոդաբանության կառուցվածքն ու կառավարման համակարգում ռիսկերի նվազեցմանն ուղղված անհրաժեշտ գործիքակազմերը: | ԿԿՀ աշխատակազմ  Տեղական փորձագետ  (Օրենսդրությամբ չարգելված ֆինանսավորման աղբյուրներ) |
| **2.** | ««Կոռուպցիայի կանխարգելման հանձնաժողովի մասին» օրենքում փոփոխություններ և լրացումներ կատարելու մասին» օրենքի նախագծի հաստատում | 2.1 Մշակվել և ՀՀ Արդարադատության նախարարություն է ներկայացվել ««Կոռուպցիայի կանխարգելման հանձնաժողովի մասին» օրենքում փոփոխություններ և լրացումներ կատարելու մասին» օրենքի նախագիծը:  2.2 Օրենքի նախագիծը շրջանառվել է E-draft համակարգում, պետական կառավարման մարմիններում:  2.3 Շրջանառության արդյունքում հավաքագրված կարծիքները ամփոփվել են: | Կոռուպցիայի կանխարգելման հանձնաժողով  ՀՀ Արդարադատության նախարարություն  ՀՀ Վարչապետի աշխատակազմ  ՀՀ Կառավարություն  ՀՀ Ազգային ժողով | 2022 թ. Ապրիլի 2-րդ տասնօրյակ | «Կոռուպցիայի կանխարգելման հանձնաժողովի մասին» օրենքում կատարել փոփոխություն, համաձայն որի Հանձնաժողովը իրավական հիմք կունենա.  1. Մշակելու և հաստատելու պետական կառավարման և տեղական ինքնակառավարման մարմիններում կոռուպցիոն ռիսկերի բացահայտման, վերլուծության և ռիսկերի կառավարման մեթոդաբանությունը:  2. Մշակելու և հաստատելու Մեթոդաբանության կիրարկման ուղեցույցները:  3. Մշակելու և հաստատելու Կոռուպցիոն ռիսկերի գնահատման ոլորտային մեթոդաբանությունները:  4. Կազմակերպելու, իրականացնելու և վերահսկելու պետական կառավարման և տեղական ինքնակառավարման մարմիններում կոռուպցիոն ռիսկերի բացահայտման, վերլուծության և ռիսկերի կառավարման, ինչպես նաև հակակոռուպցիոն (առողջացման) ծրագրերի ներդրման գործընթացները:  5. Մշակելու և ՀՀ Կառավարության հաստատմանը ներկայացնելու հանրային կառավարման համակարգում կոռուպցիոն ռիսկերի գնահատման տարեկան միջոցառումների ծրագիրը: | Տեղական փորձագետի ներգրավում  (Օրենսդրությամբ չարգելված ֆինանսավորման աղբյուրներ) |
| 3. | Կոռուպցիոն ռիսկերի[[1]](#footnote-1) բացահայտման, վերլուծության և ռիսկերի կառավարման մեթոդաբանության մշակում և հաստատում: | 3. 1 Հաստատված Հայեցակարգի հիման վրա մշակել Կոռուպցիոն ռիսկերի բացահայտման, վերլուծության և ռիսկերի կառավարման մեթոդաբանությունը:  3.2 Մշակված մեթոդաբանության նախագծի շրջանառում պետական կառավարման մարմիններում:  3. 3 Կարծիքների և առաջարկությունների հավաքագրում և Մեթոդաբանության նախագծի լրամշակում:  3.4 Մեթոդաբանության հանրայնացման նպատակով՝ հանրային քննարկումների կազմակերպում՝ հանրային կառավարման և քաղաքացիական հասարակության տարբեր խմբերի հետ  3.5 Մեթոդաբանության ներկայացում ՀՀ Կառավարության հավանությանը:  3.6 ԿԿՀ նիստում մեթոդաբանության քննարկում և հաստատում: | Կոռուպցիայի կանխարգելման հանձնաժողով  ՀՀ Կառավարություն  ՀՀ Արդարադատության նախարարություն  Պետական կառավարման մարմիններ | 2022 թվական  Հոկտեմբերի 3-րդ տասնօրյակ | 2022 թվականի 4-րդ եռամսյակում ունենալ հաստատված մեթոդաբանություն, որի հիման վրա Հանձնաժողովը հնարավորություն կունենա.  1. Կազմակերպել և վերահսկել պետական կառավարման և տեղական ինքնակառավարման մարմիններում կոռուպցիոն ռիսկերի բացահայտման, վերլուծության և ռիսկերի կառավարման գործընթացները:  2. Կոռուպցիոն ռիսկերի վերլուծության հիման վրա կազմել և հանրային կառավարման մարմիններում ներդնել ռիսկերի կառավարման (առողջացման) ծրագրեր:  3. Իրականացնել ռիսկերի կառավարմանն ուղղված գործընթացների մշտադիտարկում:  4. Կազմել և հրապարակել պետական կառավարման մարմիններում կոռուպցիոն ռիսկերի վերլուծության վերաբերյալ եզրակացություններ:  5. Մեթոդաբանությամբ սահմանել միասնական կառուցակարգեր ( ստանդարտներ) պետական կառավարման և տեղական ինքնակառավարման բոլոր մարմինների կառավարման համակարգերի համար: | Տեղական և միջազգային փորձագետների ներգրավում  (Օրենսդրությամբ չարգելված ֆինանսավորման աղբյուրներ) |
| 4. | Կոռուպցիոն ռիսկերի բացահայտման, վերլուծության և ռիսկերի կառավարման մեթոդաբանության կիրարկում և կիրառական ուղեցույցի մշակում: | 4.1Մշակել և հաստատել Մեթոդաբանության կիրառական ուղեցույցը:  4.2 Հաստատված մեթոդաբանության հիման վրա կազմել և ՀՀ Կառավարության հաստատմանը ներկայացնել պետական կառավարման և տեղական ինքնակառավարման մարմիններում կոռուպցիոն ռիսկերի գնահատման միջոցառումների իրականացման ծրագիրն ու կատարման ժամանակացույցը:  4.3 Հաստատված ծրագրի և ժամանակացույցի հիման վրա, համաձայն ծրագրով նախատեսված հերթականության, պետական կառավարման և տեղական ինքնակառավարման մարմիններում սկսել և իրականացնել Կոռուպցիոն ռիսկերի բացահայտման, վերլուծության և ռիսկերի կառավարման գործընթացներ:  4.4 Իրականացված գործընթացների վերաբերյալ կազմել տեղեկատվական հաշվետվություններ՝ ՀՀ Կառավարություն ներկայացնելու նպատակով: | Կոռուպցիայի կանխարգելման հանձնաժողով  ՀՀ Կառավարություն  ՀՀ Արդարադատության նախարարություն  Պետական կառավարման մարմիններ | 2023 թվականի 1-ին եռամսյակ | 2023 թվականի երկրորդ եռամսայկում ունենալ.  1. Մշակված և հաստատված կիրառական ուղեցույց, որը պետք է օժանդակի ինչպես ԿԿՀ , այնպես էլ հանրային կառավարման ոլորտի աշխատակիցներին Մեթոդաբանության կիրառման ընթացքում:  2. Առնվազն 3 պետական կառավարման մարմնում կոռուպցիոն ռիսկերի գնահատում և վերլուծություն:  3. Իրականացված վերլուծության արդյունքում՝  - Կառավարման համակարգում ռիսկերի գնահատում.  - Ռիսկերի կառավարման նպատակով մշակված առողջացման ծրագրեր  - Իրականացված աշխատանքների վերաբերյալ տեղեկատվություն (քննարկումներ, մամլո ասուլիս) | Տեղական և միջազգային փորձագետների ներգրավում  (Օրենսդրությամբ չարգելված ֆինանսավորման աղբյուրներ) |
| 5. | Կոռուպցիոն ռիսկերի բացահայտման, վերլուծության և ռիսկերի կառավարման Էլեկտրոնային համակարգի ստեղծում և գործարկում | 5.1 Կոռուպցիոն ռիսկերի գնահատման գործընթացները հնարավորինս թափանցիկ և հաշվետու դարձնելու նպատակով մշակել և ստեղծել Ռիսկերի գնահատման էլեկտրոնային համակարգ՝ արհեստական բանականության հիմքով:  5.2 Էլեկտրոնային համակարգի տեխնիկական առաջադրանքի մշակում և հաստատում:  5.3 Էլեկտրոնային համակարգի տեխնիկական բնութագրերի համաձայնեցում ՀՀ Կառավարության հետ:  5.4 Էլեկտրոնային համակարգի գնման գործընթացների կազմակերպում և անցկացում:  5.5 Էլեկտրոնային համակարգի կիրառական ուղեցույցների մշակում:  5.6 Աշխատակիցների վերապատրաստում և կարողությունների զարգացում: | Կոռուպցիայի կանխարգելման հանձնաժողով  ՀՀ Արդարադատության նախարարություն  ՀՀ Կառավարություն  ՀՀ Կառավարության թվային խորհուրդ  Պետական կառավարման մարմիններ | 2023 թվականի  1-ին եռամսյակ | Էլեկտրոնային ժողովրդավարության խթանման, ինչպես նաև կոռուպցիոն ռիսկերի գնահատման գործընթացներում մարդկային գործոնի հնարավոր բացառման նպատակով, ստեղծել և գործարկել էլեկտրոնային համակարգ, որը.  1. Հնարավորություն կտա հավաքագրել և միասնական ստանդարտով պահպանել պետական կառավարման մարմիններից ստացված տեղեկատվությունը՝ ռիսկերի գնահատման նպատակով:  2. Արհեստական բանականության կիրառմամբ վերլուծել ռիսկային ցուցիչները և ստանալ անաչառ արդյունք:  3. Համակարգի փոխգործելիության արդյունքում տեղեկատվություն փոխանակել ինչպես Հանձնաժողովի կողմից գործարկվող այնպես էլ այլ մարմիններում առկա վերաբերելի էլեկտրոնային համակարգերի միջև:  4. Էլեկտրոնային համակարգի գործարկմանը զուգահեռ մշակել և ԿԿՀ նիստում հաստատել էլեկտրոնային համակարգի կիրառական ուղեցույցը: | Տեղական և միջազգային փորձագետների ներգրավում  (Օրենսդրությամբ չարգելված ֆինանսավորման աղբյուրներ) |

1. Կոռուպցիոն ռիսկերի բացահայտման, վերլուծության և ռիսկերի կառավարման մեթոդաբանության հաստատման և կիրարկման համար կարևոր նախապայման է հանդիսանում ԿԿՀ-ի կողմից մշակված ««Կոռուպցիայի կանխարգելման հանձնաժողովի մասին» օրենքում փոփոխություններ և լրացումներ կատարելու մասին» օրենքի նախագծի ընդունումը ՀՀ ԱԺ-ի կողմից, որը պետք է ապահովի վերը թվարկված գործառույթների իրավական հիմքը: [↑](#footnote-ref-1)